Bo‘stonliq tumani Yer resurslari va davlat kadastri bo‘limi boshlig‘i qamoqqa olindi

Toshkent viloyati prokuraturasi organlari tomonidan yer munosabatlariga oid qonunchilik ijrosining ahvoli muntazam ravishda o‘rganib kelinmoqda.
Viloyat prokuraturasidan ma’lum qilishlaricha, Bo‘stonliq tumani Yer resurslari va davlat kadastri bo‘limi boshlig‘i Sh.Madazov ehtiyot chorasi sifatida qamoqqa olingan.
“Tumanda 2018-yilning o‘tgan davrida 93 ta holatda 450 gektar yer maydonlari noqonuniy ravishda tarqatib yuborilganligi aniqlangan”, — deyiladi prokuratura axborotida.
Qayd etishlaricha, qonunga zid ravishda egallab olinib, maishiy va boshqa binolar qurib olingan yer maydonlarini davlat zaxirasiga qaytarish choralari ko‘rilmoqda.